Олимпиадэм щытекIуахэу Мудрэн Беслъэнрэ Джэду Iэниуаррэ къэрал наградэхэр къыхуагъэфэщащ. Дамыгъэ лъапIэхэмкIэ спортсменхэм ехъуэхъуащ КIуэкIуэ Юрий
Вэсэмахуэ къэрал наградэ лъапIэхэр Кремлым къыщратыжащ Олимп джэгухэм ехъулIэныгъэ къыщызыхьахэм.
УФ-м и Президент Путин В. В. спортсменхэм яжриIащ ахэр зыхэта гъэунэхуныгъэ гуащIэм Iэзагърэ егугъуныгъэрэ къызэрыщагъэлъэгъуар икIи дуней- псо спортым Урысейм увыпIэ лъагэ зэрыщиIыгъыр нэрылъагъу къызэращIар. Дамыгъэ лъапIэхэр къызратахэм ящыщщ Къэбэрдей-Балъкъэрым и спортсмен- хэу Мудрэн Беслъэнрэ Джэду Iэниуаррэ.
Олимпиадэм и лIыхъужьхэм наградэхэр кърата нэужь, абыхэм ехъуэхъуащ КъБР-м и Iэтащхьэ КIуэкIуэ Юрий: «Ныбжьэгъу лъапIэхэ! Къэралым и наградэхэмкIэ си гуапэу сынывохъуэхъу. Ахэр фи ехъулIэныгъэ гъуэзэджэхэм яхуэфащэ пщIэщ. Зэрыщыту къэралым ис псоми хуэдэу, Къэбэрдей-Балъкъэрым и цIыхухэри ди спортсменхэм я зэфIэкIым гулъытэ яхэлъу кIэлъыплъащ, ахэр текIуэмэ я гуапэу. Апхуэдэ плъапIэхэр нэгъэсауэ нахуапIэ хъуащ.
Хэхауэ фIыщIэ яхузощI фи адэ-анэхэм, ущиякIуэхэм, тренерхэм, я зэфIэкIым емыблэжу илъэс куэдкIэ фэ ехъулIэныгъэхэм фыхуэзышахэм. Насып, узыншагъэ, ефIэкIуэныгъэ фиIэну, текIуэныгъэщIэхэр къэфхьыну си гуапэщ».
КъБР-м и Iэтащхьэмрэ Правительствэмрэ я пресс-IуэхущIапIэ.
